കേരളത്തിന്റെ മുഖ്യമന്ത്രിയാകാന് ആഗ്രഹിച്ചിരുന്നു ഇനിയും ശ്രമം തുടരും കുട്ടികള്ക്ക് മുന്നില് മനസ് തുറന്ന് രമേശ് ചെന്നിത്തല ഹരിപ്പാട്: 03.10.2021 കേരളത്തിന്റെ മുഖ്യമന്ത്രിയാകാന് ആഗ്രഹിച്ചിരുന്നു, മനസ് തുറന്നു മുന് പ്രതിപക്ഷനേതാവ് രമേശ് ചെന്നിത്തല. തന്റെ നിയോജക മണ്ഡലമായ ഹരിപ്പാട്ട് സ്കൂള് കുട്ടികളുമായുള്ള സംവദത്തിലാണ് ചെന്നിത്തല മനസ് തുറന്നത്.നിയമസഭാ തെരഞ്ഞെടുപ്പില് പരാജയപ്പെട്ടതിന് പിന്നാലെ പ്രതിപക്ഷ നേതൃസ്ഥാനം ഒഴിയേണ്ടി വന്നെങ്കിലും താന് മുഖ്യമന്ത്രിയാകാനുള്ള ശ്രമം തുടരുമെന്നും അദ്ദേഹം വ്യക്തമാക്കി. ചെന്നിത്തലയുടെ വാക്കുകള് ഇങ്ങനെകേരള സംസ്ഥാനത്തിന്റെ മുഖ്യമന്ത്രിയാകാന് ആഗ്രഹിച്ചയാളാണ് താന്. മുഖ്യമന്ത്രി ആകാനുള്ള ശ്രമം തുടരുകയാണ്. ഒരു തെരഞ്ഞെടുപ്പില് പരാജയപ്പെട്ടത് കൊണ്ട് ശ്രമം അവസാനിപ്പിക്കില്ല. ലക്ഷ്യം കണ്ടില്ലെങ്കിലും അതിന് വേണ്ടി ശ്രമം തുടരുകയാണ്. ഒരിക്കല് ആ ലക്ഷ്യം താന് നേടുമെന്നും അദ്ദേഹം പറഞ്ഞു.വിദ്യാര്ഥികളുമായി സംവദിക്കുമ്ബോള് ജീവിതത്തില് സ്വപ്നം കാണണമെന്ന സന്ദേശമാണ് ചെന്നിത്തല നല്കിയത്. നമ്മള് സ്വപ്നം കാണുന്നവരാവണമെന്നും പരാജയപ്പെടാതെ പൊരുതണമെന്നും പറഞ്ഞാണ് ചെന്നിത്തല സ്വന്തം ജീവിതം തന്നെ ഉദാഹരിച്ചത്.നിയമസഭാ തെരഞ്ഞെടുപ്പില് യു ഡി എഫ് നേരിട്ട പരാജയത്തിന് പിന്നാലെ രമേശ് ചെന്നിത്തലയെ ഹൈകമാന്ഡ് ഇടപെട്ട് പ്രതിപക്ഷ നേതൃസ്ഥാനത്ത് നിന്ന് മാറ്റിയിരുന്നു. കേരളത്തിലെ ഗ്രൂപുകളെ ഇല്ലാതാക്കാന് ലക്ഷ്യമിട്ടുള്ള നീക്കത്തിനൊടുവില് കെപിസിസി അധ്യക്ഷനായി കെ സുധാകരനെയും പ്രതിപക്ഷ നേതാവായി വി ഡി സതീശനെയും നിയമിക്കുകയായിരുന്നു.